CELEX: E2015P0035
Language: hr
Date: 2015-12-22 00:00:00
Title: Postupak koji je pokrenulo Nadzorno tijelo EFTA-e protiv Kraljevine Norveške 22. prosinca 2015. (Predmet E-35/15)

16.6.2016   
            
            
               HR
            
            
               Službeni list Europske unije
            
            
               C 216/13
            
         Postupak koji je pokrenulo Nadzorno tijelo EFTA-e protiv Kraljevine Norveške 22. prosinca 2015.
   (Predmet E-35/15)
   (2016/C 216/10)
   Nadzorno tijelo EFTA-e, koje zastupaju Carsten Zatschler, Markus Schneider i Øyvind Bø, zastupnici Nadzornog tijela EFTA-e, 35 Rue Belliard, 1040 Bruxelles/Brussel, Belgique/België, pokrenulo je 22. prosinca 2015. pred Sudom EFTA-e postupak protiv Kraljevine Norveške.
   Nadzorno tijelo EFTA-e od Suda EFTA-e zahtijeva da:
   
               1.
            
            
               objavi da Kraljevina Norveška nije ispunila svoje obveze iz akta iz točke 56.i Priloga XIII. Sporazumu o Europskom gospodarskom prostoru (Direktiva 2000/59/EZ Europskog parlamenta i Vijeća od 27. studenoga 2000. o lučkim uređajima za prihvat brodskog otpada i ostataka tereta) u propisanom roku:
               
                           a.
                        
                        
                           jer nije izradila i provela odgovarajući plan za prihvat i rukovanje otpadom za svaku luku u Norveškoj kako je propisano člankom 5. stavkom 1. Direktive 2000/59/EZ;
                        
                     
                           b.
                        
                        
                           jer nije ocijenila i odobrila planove za prihvat i rukovanje otpadom za sve luke u Norveškoj, nije pratila njihovu provedbu i nije osigurala njihovo ponovno odobrenje najmanje svake tri godine kako je propisano člankom 5. stavkom 3. Direktive 2000/59/EZ; i
                        
                     
                           c.
                        
                        
                           jer nije u svim lukama u Norveškoj osigurala dostupnost lučkih uređaja za prihvat koji odgovaraju potrebama brodova koji obično koriste te luke tako da ne uzrokuju neprimjereno kašnjenje brodova kako je propisano člankom 4. stavkom 1. Direktive 2000/59/EZ;
                        
                     
         
               2.
            
            
               naloži tuženiku da snosi troškove tog postupka.
            
         
      Pravna pozadina i činjenična osnova te navedeni razlozi:
   
   
               —
            
            
               Nadzorno tijelo EFTA-e tvrdi da Kraljevina Norveška nije pravodobno ispunila ključne obveze za zaštitu morskog okoliša u skladu s Direktivom 2000/59/EZ („Direktiva” ili „Direktiva o lučkim uređajima za prihvat”).
            
         
               —
            
            
               Kako bi se smanjilo ispuštanje brodskog otpada i ostataka tereta u more, Direktivom se propisuje da države EGP-a osiguraju da su odgovarajući uređaji za prihvat brodskog otpada i ostataka tereta dostupni u svim njihovim lukama te da izrade i provedu planove za prihvat i rukovanje otpadom za svaku luku.
            
         
               —
            
            
               Norveška nadležna tijela obavijestila su 23. listopada 2007. Nadzorno tijelo EFTA-a da je Direktiva o lučkim uređajima za prihvat prenesena u nacionalno zakonodavstvo.
            
         
               —
            
            
               Na zahtjev Nadzornog tijela EFTA-e, Europska agencija za pomorsku sigurnost provela je pregled i 28. rujna 2010. objavila izvješće u kojem se predstavljaju, među ostalim, nedostaci u usklađenosti s Direktivom u Norveškoj.
            
         
               —
            
            
               Nadzorno tijelo EFTA-e donijelo je 10. srpnja 2013. obrazloženo mišljenje u kojem stoji da Norveška nije ispunila, među ostalim, svoje obveze iz članka 4. stavka 1. te članka 5. stavaka 1. i 3. Direktive. Od Norveške se zahtijevalo da najkasnije do 10. rujna 2013. poduzme potrebne mjere radi postupanja u skladu s obrazloženim mišljenjem.
            
         
               —
            
            
               Nadzorno tijelo EFTA-e tvrdi da do tog datuma Norveška nije ispunila svoje obveze da i. izradi i provede odgovarajući plan za prihvat i rukovanje otpadom za svaku luku u Norveškoj kako je propisano člankom 5. stavkom 1. Direktive; ii. ocijeni i odobri planove za prihvat i rukovanje otpadom za sve luke u Norveškoj, prati njihovu provedbu i osigura njihovo ponovno odobrenje najmanje svake tri godine kako je propisano člankom 5. stavkom 3. Direktive; i iii. da osigura dostupnost lučkih uređaja za prihvat u svim lukama na svojem državnom području kako je propisano člankom 4. stavkom 1. Direktive.